
              REPUBLIKA HRVATSKA

BJELOVARSKO-BILOGORSKA ŽUPANIJA

                  GRAD  GAREŠNICA
                         Gradonačelnik

KLASA:402-03/22-01/01
URBROJ:2103-04-02-22-7
Garešnica, 29. travnja 2022. godine
Na temelju članka 29. stavka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge – nastavno: Uredba („Narodne novine“, broj: 26/15 i 37/21), članka 26. Pravilnika o financiranju javnih potreba Grada Garešnice („Službeni glasnik Grada Garešnice“, broj: 2/16 i 5/21), članka 53. Statuta Grada Garešnice („Službeni glasnik Grada Garešnice“, broj: 2/21), a temeljem provedenog Javnog natječaja za predlaganje programa i projekata udruga osoba s invaliditetom i humanitarnih udruga Grada Garešnice objavljenog 31. siječnja 2022. godine, na prijedlog Povjerenstva za ocjenjivanje prijavljenih programa, projekata, aktivnosti i manifestacija koje se financiraju iz Proračuna Grada Garešnice, gradonačelnik Grada Garešnice dana 29. travnja 2022. godine donosi sljedeću,
O D L U K U

o dodjeli financijskih sredstava za financiranje programa i projekata udruga osoba s invaliditetom i humanitarnih udruga Grada Garešnice u 2022. godini

Članak 1.
Ovom Odlukom utvrđuju se iznosi financijskih sredstava za financiranje programa i projekata Udrugama koje su se prijavile na Javni natječaj za predlaganje programa i projekata udruga osoba s invaliditetom i humanitarnih udruga  u 2022. godini, te su prošle postupak formalne provjere i ocjenjivanja.
Članak 2.
U 2022. godini iz Proračuna Grada Garešnice financirati će se provedba programa i projekata sljedećih udruga: 

	Redni broj
	NAZIV UDRUGE
	NAZIV PROJEKTA
	IZNOS TRAŽENIH SREDSTAVA
	IZNOS ODOBRENIH SREDSTAVA

	1.
	Udruga slijepih grada Kutine i dijela SMŽ
	Znanjem do uspjeha
	6.997,75 kn
	4.000,00 kn

	2.
	Udruga slijepih grada Kutine i dijela SMŽ
	Bijeli štap 2022. Garešnica
	4.350,00 kn
	2.000,00 kn

	3.
	Udruga osoba s invaliditetom Daruvar
	„Zajedno“
	7.000,00 kn
	6.000,00 kn

	4.
	Dijabetička udruga Garešnica
	Edukacija, rekreacija, savjetovanje i mjerenje glukoze u krvi oboljelih od šećerne bolesti
	7.000,00 kn
	7.000,00 kn

	5.
	Udruga tjelesnih invalida Bjelovar
	Poboljšanje uvjeta života osoba s invaliditetom
	7.000,00 kn
	6.000,00 kn


Članak 3.
S udrugama kojima su odobrena sredstva iz članka 2. ove Odluke Grad Garešnica sklopit će Ugovor  o dodjeli financijskih sredstava  kojim će biti uređena prava i obveze kako davatelja financijskih sredstava tako i primatelja financijskih sredstava.
Članak 4.
Udruge imaju pravo podnijeti prigovor na ovu Odluku u roku osam (8) dana od dana objave ove Odluke o dodjeli financijskih sredstava. Prigovori se podnose gradonačelniku u pisanom obliku.
Odluku po prigovoru donosi gradonačelnik Grada Garešnice u roku od osam dana od dana primitka prigovora. Prigovor ne odgađa izvršenje Odluke i daljnu provedbu natječajnog postupka.
Članak 5.
Ova Odluka stupa na snagu danom donošenja, a biti će objavljena na službenoj internetskoj stranici Grada Garešnice www.garesnica.eu i na Oglasnoj ploči Grada Garešnice. 

                                                                                                      GRADONAČELNIK

                                                                                                 Josip Bilandžija, dipl.ing.šum.
